ইসলামাবাদ-রাওয়ালপিন্ডি মহানগর এলাকা
পাকিস্তানের রাজধানী শহর, ইসলামাবাদ যুক্তরাষ্ট্রীয় সরকারের আসন এবং দেশের রাজনৈতিক কেন্দ্র হিসেবে কাজ করে। রাওয়ালপিন্ডিতে পাকিস্তান সেনাবাহিনীর সদর দফতর থাকার কারণে এটি একটি ঐতিহাসিকভাবে গুরুত্বপূর্ণ অঞ্চল হিসেবে পরিচিত। রাজধানী হিসেবে করাচিকে প্রতিস্থাপন করার জন্য ১৯৬০-এর দশকে ইসলামাবাদ শহর নির্মিত হওয়ার সময় রাওয়ালপিন্ডিসাময়িকভাবে পাকিস্তানের কেন্দ্রীয় রাজধানী ছিল।
পূর্ব পাকিস্তান
একেবারে শুরু থেকেই পাকিস্তানে শাসনের নামে ষড়যন্ত্র শুরু হয়, আর এই ষড়যন্ত্রে মূল ভূমিকা পালন করে সামরিক বাহিনী। যখনই পূর্ব পাকিস্তানের কোন নেতা, যেমন খাজা নাজিমুদ্দিন, মোহাম্মদ আলী বগুড়া, অথবা হোসেন শহীদ সোহরাওয়ার্দী পাকিস্তানের প্রধানমন্ত্রী নির্বাচিত হতেন, তখনই পশ্চিম পাকিস্তানীরা কোন না কোন অজুহাতে তাদের পদচ্যুত করত। নানারকম টালবাহানা করে জেনারেল আইয়ুব খান ১৯৫৮ সালে পাকিস্তানের শাসন ক্ষমতা দখল করে নেন এবং দীর্ঘ ১১ বছর ধরে পাকিস্তানে তার স্বৈরতান্ত্রিক শাসন চালু থাকে। পশ্চিম পাকিস্তানের সামরিক শাসকদের এই অনৈতিক ক্ষমতা দখল পূর্ব ও পশ্চিম পাকিস্তানের মধ্যে দূরত্ব বাড়িয়েই চলে।